
ŠAKIŲ RAJONO SAVIVALDYBĖS ADMINISTRACIJOS
 LUKŠIŲ SENIŪNIJA

2018-ŲJŲ METŲ VEIKLOS PLANAS

              Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
	Šakių rajono savivaldybės misija - plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
               
               LUKŠIŲ SENIŪNIJOS MISIJA - savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
	
                LUKŠIŲ SENIŪNIJOS VIZIJA -  užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

                   Šakių rajono savivaldybės administracijos Lukšių seniūnija planuodama 2018 metų veiklą, vadovaujasi Šakių rajono savivaldybės 2018-2024 metų strateginiu plėtros planu, patvirtintu 2017 m. gruodžio 21 d. tarybos sprendimu Nr. T-378 ir rajono savivaldybės programų sąrašu, patvirtintu 2017 m. gruodžio 21 d. tarybos sprendimu Nr. T-376  bei išsikelia sau tikslus:
 -     šiuolaikiškos susiekimo sistemos plėtra,
· gyventojų užimtumo didinimas, 
· inovatyvi, pažangi, žemės ūkio veikla, tausojanti aplinką bei sveikatą,
· darnaus išteklių naudojimo skatinimas,
· socialinių paslaugų prieinamumo ir pasirinkimo užtikrinimas,
· socialinių paslaugų aprėpties didinimas,
· efektyvaus viešojo valdymo sistemos sukūrimas.
 
             Šakių rajono savivaldybės administracijos Lukšių seniūnijos 2018 metų veiklos plane, iškeltų tikslų įgyvendinimui, numatyti uždaviniai:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas,
· organizuoti užimtumo didinimo programą,
· teikti paslaugas, konsultuoti žemės ūkio subjektus ES ir Nacionalinės paramos investicijų bei kitais žemės ūkio veiklos klausimais,
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams,
· teikti bendrąsias paslaugas šeimoms,
· socialinio darbo seniūnijoje tobulinimas, socialinio darbuotojo statuso visuomenėje gerinimas,
· Šakių rajono socialinio būsto fondo plėtra,
· vykdyti viešojo administravimo veiklos tobulinimo programas.

STRATEGINĮ (-IUS) TIKSLĄ (-US) ĮGYVENDINANČIOS PROGRAMOS PRIEMONĖS

                     Šakių rajono savivaldybės administracijos Lukšių seniūnija, vykdydama savo veiklą, prisideda prie Šakių rajono savivaldybės 2018-2024 metų strateginio veiklos plano dalies programų  įgyvendinimo, tarp jų:
1.  Valdymo programa (kodas 07);
2.  Ūkio plėtros programa (kodas 12);
      3.  Socialinės ir sveikatos apsaugos programa (kodas 13).
      
VEIKLOS APŽVALGA PAGAL LUKŠIŲ SENIŪNIJOS METINĮ VEIKLOS PLANĄ

          Lukšių seniūnijos pagrindinis tikslas yra gerinti gyvenimo kokybę seniūnijoje. Įgyvendinant Lukšių seniūnijos 2018 metų veiklos plane iškeltus tikslus, bus vykdomos savarankiškos ir deleguotos funkcijos, seniūnijos gyventojai bus aptarnaujami laiku ir kokybiškai, bus suteikiama reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, žemės ūkio subjektams – reikalinga informacija, bus vykdoma gyvenamosios vietos deklaravimo funkcija. Siekiama efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui. Kuriama saugi ir švari aplinka bendruomenės nariams.
           Seniūnijoje 2018 m. sausio 1 d. duomenimis gyvenamąją vietą buvo deklaravę 2417 gyventojų. Seniūnija yra suskirstyta į 8 seniūnaitijas: Ežero, Siesarties, Lepšių, Plynių, Akėčių, Liepalotų, Klevinių ir Gerdžių.


	DUOMENYS APIE SENIŪNIJĄ

	1.
	Seniūnijos plotas
	ha
	16161,40

	2.
	Bendras kelių ir gatvių ilgis
	km
	97,1

	3.
	Gatvių skaičius
	vnt.
	33

	4.
	Valomų šaligatvių plotas 
	m2
	9700,0

	5.
	Tvarkomų kapinių skaičius
	vnt.
	8

	6.
	Kapinių teritorijų plotas: visuomeninės kapinės, senkapiai, karių kapai
	ha
	4,83

	7.
	Seniūnijos prižiūrimų želdinių plotas
	m2
	502200

	8.
	Eksploatuojamų šviestuvų skaičius
	vnt.
	360


	9.
	Socialinių rizikos šeimų ir stebimų priežiūra 
	šeimų sk.
	15

	10.
	Socialiai remtinų šeimų skaičius
	šeimų sk.
	170

	11.
	Vienkartinių pašalpų mokėjimas
	vnt.
	8

	12.
	Įdarbintų  gyventojų užimtumo didinimo programoje 
	vnt.
	20


	13.
	Išduodamos pažymos gyventojams
	vnt.
	100

	14.
	Sudaromi notariniai veiksmai
	vnt.
	80

	15.
	Atliekų  tvarkymo darbai (surenkamos šiukšlės )
	obj.
	9






PLANUOJAMI LUKŠIŲ SENIŪNIJOS 2018 METŲ VEIKLOS PLANO REZULTATAI

Įgyvendinant Lukšių seniūnijos 2018 metų veiklos planą siekiama prisidėti prie Šakių rajono savivaldybės 2018-2024 metų strateginiame plėtros plane numatytų prioritetų įgyvendinimo:
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas Zanavykų kraštas.

  Lukšių seniūnija įgyvendina:  
· Šakių rajono savivaldybės strateginio 2018-2024 metų veiklos plano Ūkio plėtros programos (kodas 12) tikslo „Šiuolaikiškos susisiekimo sistemos plėtra“ uždavinį ,,Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“, kurio metu bus 97,1 km lyginami ir žvyruojami seniūnijos keliai ir gatvės, valomas sniegas, tvarkomos pakelės, užtaisomos duobės. Šios programos kitas tikslas ,,Gyventojų užimtumo didinimas“, uždavinys ,,Organizuoti užimtumo didinimo programą“. Keldami šį tikslą siekiame įdarbinti 20 žmonių ieškančių darbo, kurie prisideda prie seniūnijos gyvenamosios aplinkos gerinimo. Tikslo ,,Inovatyvi, pažangi žemės ūkio veikla, tausojanti aplinką bei sveikatą“, kelia uždavinį ,,Teikti paslaugas, konsultuoti žemės ūkio subjektus ES ir Nacionalinės paramos investicijų bei kitais žemės ūkio veiklos klausimais“. Šio uždavinio įvykdymu siekiame  konsultuoti apie 220 ūkio subjektų, pasėlių deklaravimo, žemės ūkio ir kaimo valdos įregistravimo, išmokų ir kitais klausimais. Ūkio plėtros programos tikslas ,,Darnaus išteklių naudojimo skatinimas“ siekiamas uždaviniu ,,Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“, kurio siekiant bus atliekami aplinkos tvarkymo darbai seniūnijoje, bus remontuojami ir nuolat tvarkomi pėsčiųjų takai ir šaligatviai, tvarkomi parkai ir skverai, pjaunama veja, sodinamos gėlės, prižiūrimi gėlynai, renkamos šiukšlės, puoselėjamas kraštovaizdis. Aplinkos priežiūrai ir tvarkymui seniūnijoje pasitelkiami 8 nuolatiniai darbuotojai. Prižiūrima teritorija siekia  daugiai nei 50 hektarų. Seniūnijoje bus apšviečiamos 25 gatvės. Lukšių kultūros namuose planuojama pastatyti patalpų šildymo įrenginį, remontuoti patalpas. Lepšių kaime bus pastatyta krepšinio lenta, skirta šio kaimo vaikams žaisti. 
· Šakių rajono savivaldybės 2018-2024 metų strateginio veiklos plano ,,Socialinės ir sveikatos apsaugos programa“ (kodas 13) programos seniūnijos tikslo ,,Socialinių paslaugų prieinamumo ir pasirinkimo užtikrinimas“ ir uždavinio ,,Teikti bendrąsias paslaugas šeimoms“ bus vykdomas darbas su 15 šeimų su socialine rizika ir stebimomis šeimomis. Kitas šios programos tikslas ,,Socialinių paslaugų aprėpties didinimas“ ir uždavinys ,,Socialinio darbo seniūnijoje tobulinimas, socialinio darbuotojo statuso visuomenėje gerinimas“. Įgyvendindami šio tikslo uždavinį sieksime, kad darbuotojai tobulintų savo žinias, jas taikytų savo darbe, lankytų vienišus senelius ir kitus socialiai remtinus žmones, kuriems reikalinga materialinė ar moralinė parama. Lukšių seniūnijoje yra 170 socialiai remtinų šeimų, iš kurių, 8 – planuojama suteikti vienkartinę paramą. Taip pat seniūnijoje bus priimami žmonės seniūnijoje, kurie nori pateikti prašymus dėl socialinės finansinės, materialinės paramos, kompensacinės technikos įsigijimo, kuriems reikalingos konsultacijos dėl ligonių slaugos ar priežiūros bei kitais socialiniais klausimais. Lukšių seniūnijoje bus vykdomas tęstinis  Lukšių vaikų dienos centro projektas, centrą lankys 20 vaikų iš šeimų su socialine rizika. Projektas finansuojamas valstybės ir Socialinės apsaugos ir darbo ministerijos lėšomis. Lukšių seniūnijoje bus vykdoma visuomenei naudinga veikla, remontuojami socialiniai būstai. Numatyto tikslo  ,,Socialinių paslaugų aprėpties didinimas“ įgyvendinimui, numatytas uždavinys ,,Šakių rajono socialinio būsto fondo plėtra“. Šio uždavinio įgyvendinimui planuojama 2018 metais paremontuoti 3 socialinius būstus.
· Šakių rajono savivaldybės 2018-2024 metų strateginio veiklos plano ,,Valdymo programa“ (kodas 07) programos tikslas ,,Efektyvaus viešojo valdymo sistemos sukūrimas“, kurio uždavinys  ,,Vykdyti viešojo administravimo veiklos tobulinimo programas“. Siekdami įgyvendinti šio tikslo uždavinį vykdysime pagrindines seniūnijos veiklos funkcijas ir naudosime administracinės naštos mažinimo priemones. Planuojame išduoti apie 100 įvairių pažymų juridiniams faktams patvirtinti, priimami sprendimai susirašinėjant su kitomis institucijomis, išduodami leidimai laidoti, leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat bus vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Vykdant deklaravimo funkciją planuojame atlikti apie 250 veiksmų. Taip pat seniūnijoje planuojama atlikti apie 80 notarinių veiksmų – surašyti ir patvirtinti testamentus, tvirtinti parašo tikrumą, liudyti kopijos tikrumą ir kitą.  
                    Įgyvendinant šio plano tikslų uždavinius bus užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praeitų metų veiklos duomenis ir pateikti juos ataskaitoje seniūnijos gyventojams ir administracijos direktoriui.

                Seniūnijos funkcijos 2018 metais:
· neviršydama savo įgaliojimų, seniūnijos teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina;
· prireikus įvertina atskirų šeimų (asmenų) gyvenimo sąlygas bei poreikius ir pateikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvauja organizuojant civilinę saugą;
· dalyvauja rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvauja rengiant gyventojų apklausas;
· padeda organizuoti rinkimus;
· dalyvauja kuriant ir įgyvendinant informacinės visuomenės plėtros programas;
· organizuoja viešuosius ir visuomenei naudingus darbus;
· organizuoja ir (arba) kontroliuoja savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizuoja socialinės paramos teikimą ir pašalpų mokėjimą;
· tvarko priskirtus registrus ir nustatyta tvarka teikia duomenis;
· tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išduoda laidojimo leidimus;
· atlieka notarinius veiksmus;
· išduoda pažymas;
· žemės ūkio subjektams suteikia informaciją, deklaruoja pasėlius, vykdo kiaulių deklaravimą.

